Sanctus

Sanctus, latin for hellig, er et liturgisk ledd i den kristne messe, ofte blant de mest høytidelige. I den katolske kirke innleder leddet den eukaristiske bønn.

Teksten er hentet fra lovsangen serafene sang til Gud i tempelet i Jerusalemog fra lovsangen folket i Jerusalem hyllet Jesus med da han red inn i byen den første palmesøndagen. (Matteusevangeliet 21.9; Markusevangeliet 11.9–10; Johannesevangeliet 12.13).

En rekke komponister har satt musikk til Sanctus-teksten, både i form av enkeltstående verk og som del av messer.

De små klokkene som blant annet brukes ved katolske messer kalles sanctus.

Det siste elementet i Sanctus går under betegnelsen Benedictus; det er slik utskilt blant annet fordi det i den eldre katolske messeliturgi ikke ble benyttet sammen med det øvrige. 

 Tekst 
Teksten lyder på latin, Romersk rite:Missale Romanum 2002, s. 517
Sanctus, Sanctus, Sanctus,
Dominus Deus Sabaoth;
pleni sunt coeli et terra gloria tua.
Hosanna in excelsis.
Benedictus, qui venit in nomine Domini.
Hosanna in excelsis.

I norsk oversettelse er teksten:Gudstjenestebok for Den norske kirke
Hellig, hellig, hellig, er Herren Sebaot. 
All jorden er full av din herlighet. 
Hosianna i det høyeste. 
Velsignet være han som kommer i Herrens navn. 
Hosianna i det høyeste.

 Referanser 

Kategori:Liturgi
Kategori:Ordinarium
Kategori:Matteusevangeliet
Kategori:Markusevangeliet
Kategori:Johannesevangeliet